Otsitakse tüli eestlastega. Me loeme Läti Hendrikust (11,7): "Selsamal ajal (1208. a. alul) läkitatakse preester Alobrand (piiskopkonna ilmlik asjaajaja, advocatus) mõne teisega Ugauniasse tagasi nõudma kaupmeeste varasid, mis  nendelt enne Riia asutamist olid ära võetud - teel Väina jõelt Pihkva veoriistal; ja ugalased olid neilt riisunud liivlaste nõul (consilio Livonum); neid varasid oli palju - 900 marga ja suuremas väärtuses. Ugalased ei andnud vara tagasi ega andnud vastust tule­vikus seda tagasi anda."